Станимир Стоилов

Станимир Стоилов (; 13 ақпан 1967, Хасково) — бұрынғы болгар футболшысы, Левски клубының қазіргі менеджеры. Болгария құрамасы, Астана ФК және Қазақстан құрамысының бұрыңғы менеджері.

Карьерасы

 Футболшы 
Болгария, Түркия, Португалия клубтарында өнер көрсеткен. Болгария чемпионатында 295 ойын өткізіп, 75 гол соққан (Жоғары топтағы көрсеткіші 234 матч, 53 гол).

Болгария құрамасында 1992-2000 жылдары ойнап, 14 ойында алаңға шықты. 

 Бапкер 
Бапкерлік карьерасында көбіне болгар клубтарын жаттықтырды. 2013 жылға дейін шетелдік клубтардан тек Кипрдің АПОЭЛ-ін ғана жаттықтырды. Болгарияның "Левски", "Литекс", "Ботев" командаларын және екі рет Болгария Ұлттық футбол құрамасының тізгінін ұстап, 2014 жылы Қазақстанға келіп, сонда тұрақтап қалды. Әуелі "Астана" клубы оның басқаруымен Қазақстан клубтары арасында тұңғыш рет УЕФА Чемпиондар Лигасының топтық турниріне жолдама алды. Одан кейін екі маусым қатарынан (2016/17, 2017/18) УЕФА Еуропа Лигасының топтық турнирінде өнер көрсетті де, 2017/18 маусымда көктемгі плей-офф ойындарына дейін жетті. 

Осы жетістіктерден соң Қазақстанның Футбол Федерациясы оны Қазақстан құрамасына бапкерлікке шақырды. 2018 жылы 1 наурызда Ұлттық құраманың тізгінін ұстады. Алғашқы кездесуін 2018 жылы 23 наурызда Будапештте Мажарстан құрамасымен өткізіп, 3:2 есебімен жеңіске жетті.

2018 жылғы 24 наурызға дейін бапкерлік карьерасында 456 ойын өткізіп, 272 кездесуде жеңіске жетті. 100 ойынды тең аяқтаса, 87 кездесуде оның баптаған клубтары жеңіліп қалған.

2018/19 жылғы УЕФА Еуропа Лигасында Қазақстан құрамасы 6 ойынның біреуінде ғана жеңіске жетті. 2019 жылдық басында Стоилов құрама бапкерлігінен кетті.

 Жетістіктері 
 Ойыншы ретінде 

Болгария чемпионы (4): 1994/95, 1999/00
Болгария кубогы (5): 1991, 1992, 2000, 2002, 2003

 Бапкер ретінде 
Қазақстан чемпионы (4): 2014, 2015, 2016, 2017
Қазақстан кубогы: 2016
Қазақстан суперкубогы: 2015, 2018
Қазақстан Премьер Лигасындағы үздік жаттықтырушы: 2015, 2016, 2017

 Сыртқы сілтемелер 
 National Football Teams сайтындағы профилі

Санат:Болгария футболшылары
Санат:Қазақстан Ұлттық футбол құрамасының жаттықтырушылары
Санат:Болгария футбол жаттықтырушылары
Санат:Астана ФК жаттықтырушылары
Санат:Болгария Ұлттық футбол құрамасының ойыншылары
Санат:Болгария Ұлттық футбол құрамасының жаттықтырушылары
Санат:Литекс ФК жаттықтырушылары
Санат:Анортосис ФК жаттықтырушылары
Санат:Ботев Пловдив ФК жаттықтырушылары
Санат:Левски ФК ойыншылары
Санат:Левски ФК жаттықтырушылары
Санат:Фенербахче ФК ойыншылары
Санат:ЦСКА София ФК ойыншылары